KIRJALLINEN KYSYMYS E-2952/02 esittäjä(t): Gabriele Stauner (PPE-DE) komissiolle. Pascal Lamyn kuuleminen komission petostentorjuntayksikössä.



Virallinen lehti nro 137 E , 12/06/2003 s. 0135 - 0136



KIRJALLINEN KYSYMYS E-2952/02 esittäjä(t): Gabriele Stauner (PPE-DE) komissiolle (22. lokakuuta 2002) Aihe: Pascal Lamyn kuuleminen komission petostentorjuntayksikössä Vastauksessaan kirjalliseen kysymykseeni E-1771/02(1) komissio väistää jälleen kysymyksen siitä, laadittiinko Pascal Lamyn ja petostentorjunnan koordinointiyksikön (UCLAF) virkamiesten 20. marraskuuta 1997 järjestetystä tapaamisesta pöytäkirja. Lamy oli jättänyt kertomatta tästä tapaamisesta, kun hän oli kesällä 1999 Euroopan parlamentin kuultavana komission jäsenten nimittämisasiassa; hänelle esitettiin kysymyksiä niin sanotusta turvallisuuspalveluasiasta ja häntä pyydettiin esittämään luettelo kaikista tapaamisista komission virkamiesten kanssa siltä ajalta, jolloin hän oli Crédit Lyonnais -pankin johtokunnan jäsen. Komissio vastasi pöytäkirjaa koskevaan kysymykseeni toteamalla, että petostentorjuntavirasto OLAFilla ei ole tällaista pöytäkirjaa. Tästä ei tosin voida päätellä, että tapaamisesta ei olisi laadittu pöytäkirjaa. Kuten komissio tietää, arkaluonteisia asiakirjoja katosi hämärissä olosuhteissa siinä yhteydessä, kun UCLAFista tuli OLAF, mikä ilmeisesti on jo johtanut sisäisiin tutkimuksiin (ks. kirjallinen kysymykseni E-0963/02(2)). Toistan kirjallisessa kysymyksessäni E-1771/02 esittämäni kysymyksen: 1. Onko komissio varmistanut suoraan komission jäseneltä Lamylta ja asiassa mukana olleilta komission virkamiehiltä, laadittiinko 20. marraskuuta 1997 pidetystä tapaamisesta pöytäkirja? 2. Jos vastaus on kielteinen, aikooko komissio nyt välittömästi kysyä suoraan komissaari Lamylta ja kyseisiltä virkamiehiltä, laadittiinko tapaamisesta pöytäkirja ja mitä sille mahdollisesti on tapahtunut? Vastauksessaan kirjalliseen kysymykseeni E-1771/02 komissio kieltäytyy uudelleen luovuttamasta minulle tiettyjä turvallisuuspalveluasiaan liittyviä asiakirjoja. Komission mukaan käynnissä olevia tutkimuksia ei saa häiritä. Samalla komissio ilmoittaa, että Brysselin virallisen syyttäjän määräämät tutkimukset eivät ole johtaneet jatkotoimiin. Voiko komissio kertoa, mitä tutkimuksia asiassa on vielä käynnissä? (1) EYVL C 309 E, 12.12.2002, s. 159. (2) EYVL C 309 E, 12.12.2002, s. 63. Romano Prodin komission puolesta antama vastaus (7. tammikuuta 2003) 1. Komissio on ryhtynyt toimiin selvittääkseen, laadittiinko 20. marraskuuta 1997 pidetystä kokouksesta pöytäkirja. 2. Ks. edellä mainittu kohta 1 sekä arvoisan parlamentin jäsenen kysymyksiin E-1771/02(1) ja E-0645/02(2) annetut vastaukset. Komissio on jo ilmoittanut arvoisalle parlamentin jäsenelle erilaisista sisäisistä tutkimuksista sekä kurinpidollisista ja oikeudellisista menettelyistä, jotka liittyvät Group 4 Securitas -yrityksen kanssa tehtyihin sopimuksiin. Komission asianajaja on komission pyynnöstä hakenut muutosta Brysselin ensimmäisen asteen tuomioistuimen Chambre du Conseil'in 19. maaliskuuta 2002 tekemään päätökseen asian käsittelyn lopettamisesta. Brysselin muutoksenhakutuomioistuimen syytteeseenpanoja käsittelevä jaosto vahvisti käsittelyn lopettamisen 28. toukokuuta 2002 annetulla tuomiolla. Komissio on jo esittänyt arvoisalle parlamentin jäsenelle näkemyksensä tiettyjen turvallisuudesta vastaavaan osastoon liittyvien asiakirjojen saatavuudesta vastauksissaan kirjallisiin kysymyksiin E-2489/01(3), P-3450/01(4), E-0645/02 ja E-1771/02. Euroopan petostentorjuntavirasto (OLAF) vahvistaa, että sillä ei ole enää käynnissä Group 4 Securitas -yrityksen ja komission välisiä suhteita koskevia tutkimuksia ja että Belgian viranomaisten aloittamat oikeustoimet on saatettu päätökseen. Kaksi turvallisuudesta vastaavaan osastoon liittyviä asiakirjoja koskevaa asiaa on kuitenkin vielä käsiteltävänä ensimmäisen asteen tuomioistuimessa. (1) EYVL C 309 E, 12.12.2002, s. 159. (2) EYVL C 205 E, 29.8.2002, s. 183. (3) EYVL C 115 E, 16.5.2002, s. 99. (4) EYVL C 134 E, 6.6.2002, s. 233.